**จิรายุส ทรัพย์ศรีโสภา** ชื่อเล่น **ท็อป** (เกิด 8 กุมภาพันธ์ พ.ศ. 2533) เกิดที่กรุงเทพมหานคร ประเทศไทย เป็นนักธุรกิจผู้ก่อตั้งบริษัทบิทคับ ศูนย์แลกเปลี่ยนคริปโทเคอร์เรนซี กรรมการอิสระ บริษัท สยามราชธานี จำกัด (มหาชน) เป็นอุปนายกสมาคมฟินเท็คแห่งประเทศไทย และเป็นอนุกรรมการของสำนักงานคณะกรรมการการแข่งขันทางการค้า

ประวัติ
-------

**"จิรายุส"** เกิดและโตในครอบครัวธุรกิจขายเสื้อผ้าส่งออก เขาได้ศึกษาในระดับมัธยมที่ประเทศนิวซีแลนด์ ที่โรงเรียนมาโบเราท์ บอยส์ คอลเลจ (Marlborough Boys College) ในเมืองเบรนอิมในระดับมัธยมต้น และศึกษาต่อในระดับมัธยมปลายที่โรงเรียนวังกานุยคอลลีจิเอท (Whanganui Collegiate School) ที่เมืองวังกานุย ศึกษาต่อในระดับปริญญาตรีที่มหาวิทยาลัยแมนเชสเตอร์ ในสาขาวิชาเศรษฐศาสตร์ และปริญญาโทที่มหาวิทยาลัยออกซฟอร์ด ในสาขาเศรษฐศาสตร์ โดยทำวิจัยในหัวข้อ *The determinants of capital inflows: The case of Thailand*

หลังสำเร็จการศึกษาในระดับปริญญาโทในปี พ.ศ. 2556 ได้ทำงานเป็นวาณิชธนากรในสถาบันการเงินที่นครเซี่ยงไฮ้ ประเทศจีนได้สามเดือน และได้ย้ายงานมาทำที่นครซานฟรานซิสโก สหรัฐอเมริกาอีกหนึ่งเดือน และได้ลาออกจากบริษัทมาวางแผนดำเนินธุรกิจในด้านบิตคอยน์

หลังจากได้ลาออกจากบริษัทเขาได้มาเปิดธุรกิจในการแลกเปลี่ยนสกุลเงินบิตคอยน์ร่วมกับเพื่อน ในปี พ.ศ. 2556 ของประเทศฟิลิปปินส์ในชื่อ *Coins.ph* และสามเดือนต่อมาได้มาร่วมเปิดเปิดศูนย์แลกเปลี่ยน *Coins.co.th* ของประเทศไทย จนกระทั่งในปี พ.ศ. 2561 เขาได้เปิดบิทคับ ธุรกิจในด้านศูนย์แลกเปลี่ยนคริปโทเคอร์เรนซี และคริปโทเคอร์เรนซีวอลเลต

ในปี พ.ศ. 2564 สภามหาวิทยาลัยรังสิต มีมติเป็นเอกฉันท์ให้มอบปริญญาศิลปศาสตรดุษฎีบัณฑิตกิตติมศักดิ์ สาขาวิชาเศรษฐกิจดิจิทัล คณะเศรษฐศาสตร์ มหาวิทยาลัยรังสิต ประเทศไทย ในพิธีประสาทปริญญาประจำปี พ.ศ. 2564 เมื่อวันที่ 23 มกราคม พ.ศ. 2565

ก่อตั้งและบริหารบริษัทบิทคับ
----------------------------

ดูเพิ่ม: บิทคับ
จิรายุสก่อตั้ง บริษัท บิทคับ ออนไลน์ จำกัด ในปี พ.ศ. 2561 เป็นตลาดหลักทรัพย์ที่อาศัยเทคโนโลยีบล็อกเชนในการทำธุรกิจที่ได้รับรองโดยคณะกรรมการกำกับหลักทรัพย์และตลาดหลักทรัพย์ และและเป็นอนุกรรมการของสำนักงานคณะกรรมการการแข่งขันทางการค้า

ในปี พ.ศ. 2562 เขาได้ร่วมเป็นกรรมการสมาคมฟินเท็กแห่งประเทศไทย ได้มีบทบาทในการบรรยายให้ความรู้เกี่ยวกับเงินสกุลดิจิทัลในประเทศไทย รวมถึงการจัดงานประชุมในด้านสกุลเงินดิจิทัลและบล็อกเชน ทั้งกับทางภาคเอกชน และภาครัฐร่วมกับ สำนักงานนวัตกรรมแห่งชาติ (องค์การมหาชน) เครือข่ายยูโรเปียนบล็อกเชนฮับ และองค์กรนานาชาติที่ไม่แสวงผลกำไร โดยเขาได้รับรางวัล 1 ใน 100 คนของโลกที่สร้างสรรค์ผลงานด้วยเทคโนโลยีบล็อกเชน ร่วมกับคุณปรมินทร์ อินโสม ผู้พัฒนา ZCoin

อ้างอิง
-------

1. ↑   นายกสมาคมฟินเทคคนใหม่ ลั่น 2 ปี ดันไทยสู่ Top 5 ฟินเทคฮับในเอเชีย
2. ↑  ประวัติ ท๊อป จิรายุส ทรัพย์ศรีโสภา ผู้ก่อตั้ง บิดครับ กระดานเทรด Bitcoin&Cryptocurrency สตาร์ทอัพพันล้าน
3. ↑  "เด็กเกรียนผู้กลับใจ Digital Currency". *Techsauce*.
4. ↑  "ท๊อป-จิรายุส ทรัพย์ศรีโสภา อดีตเด็ก เ ก เ ร เจ้าของตลาดสกุลเงินคริปโต บิดครับ วัย 30 ปี". *The Cloud*. 2021-01-14.
5. ↑  Bent Nielsen: Research Students Department of Economics
6. 1 2  "For 'Topp', no use resisting the urge to coin money". 2018-12-08. สืบค้นเมื่อ 2019-02-07.
7. ↑
8. ↑  "ผู้ประกอบธุรกิจที่ได้รับใบอนุญาตศูนย์ซื้อขายสินทรัพย์ดิจิทัล (คณะกรรมการกำกับหลักทรัพย์และตลาดหลักทรัพย์)".
9. ↑
10. ↑  "ผู้ก่อตั้ง Bitkub ถูกเลือกให้เป็นกรรมการสมาคมฟินเท็คแห่งประเทศไทย". 2019-02-13. สืบค้นเมื่อ 2019-02-23.
11. ↑  "บิทคับจับมือรัฐเอกชนจัดสัมมนา สุดยอกบล็อกเชนปักหมุดไทยสู่แผนที่โลก". 2018-11-30. สืบค้นเมื่อ 2019-02-07.
12. ↑  "ภาคเอกชนไทยตื่นตัวรับ "บล็อกเชน"". 2018-11-30. สืบค้นเมื่อ 2019-02-07.
13. ↑  "ผู้ก่อตั้งบริษัทด้าน Blockchain ในไทยขึ้นแท่น Top 100 ของลิสต์ระดับโลก LATTICE80 แล้ว". *Siam Blockchain* (ภาษาอังกฤษแบบอเมริกัน). 2019-07-29.

แหล่งข้อมูลอื่น
---------------

* TopJirayut.com เว็บไซต์ส่วนตัว
* ประวัติ[*ลิงก์เสีย*] บนเว็บ LinkedIn

| * ด
* ค
* ก
คริปโทเคอร์เรนซี ในประเทศไทย |
| --- |
| บริษัทและศูนย์แลกเปลี่ยน | 
* ซิปเม็กซ์
* บิทคอยน์ (ปิดตัวลง)
* บิทคับ
* บิทาซซ่า
* สตางค์

 |
| ผู้มีบทบาท | 
* กรณ์ จาติกวณิช
* กวิน พงษ์พันธ์เดชา
* จิรายุส ทรัพย์ศรีโสภา
* เจษฎา สุขทิศ
* ปรมินทร์ อินโสม
* ภรณี วัฒนโชติ
* สรวิศ ศรีนวกุล

 |
| โทเคนในไทย | 
* ALPHA
* BAND
* FIRO
* KUB
* OMG
* SIX
* VELO

 |